cyanic-selkie/wikianc huggingface dataset:
इन्स्टाफाेन
इतिहास
यी दुई कम्पनीहरूले आफ्नो सेलुलर सेवा सुरू गर्न डौड गरेका थिए र इन्स्टाफोनले १६ अक्टोबर १९९० मा ३ रेडियो बेस स्टेसन सहित आफ्नो सेवा सुरु गरेको थियोे र हप्तामै यस दौड जितेको थियोे । सुरू गरेकै महिनामा यसले पाकिस्तानको राजधानी शहर इस्लामाबादमा आफ्नो पहिलो सेवा सुरू गरेको थियोे । पाकिस्तान दूरसञ्चार कम्पनी लिमिटेडको नेटवर्क जोडिएको मा र इस्लामाबादको सेटेलाइट साटिएका कारणले यसको सेवा पेशावरमा अप्रिल १९९१ मा शुरू गरिएको थियोे । पाकिस्तान दूरसञ्चार कम्पनी लिमिटेडको (पिटिसिएल) नेटवर्क जोडिएको मा र कराचिको सेटेलाइट साटिएका कारणले यसको सेवा क्वेटा पनि सञ्चालन गरिएको थियोे ।
पृथ्वीमान गुरुङ
पृथ्वीमान गुरुङ नेपालको गण्डकी प्रदेशका प्रदेश प्रमुख हुन्। उनलाई साउन १२, २०७८ मा संघीय सरकारको मन्त्रिपरिषद्को सिफारिसमा राष्ट्रपति विद्यादेवी भण्डारीले नियुक्त गरेका थिए। उनी सीता कुमारी पौडेलको ठाउँमा आएका थिए।
इन्स्टाफाेन
इतिहास
पाकिस्तान दूरसञ्चार प्राधिकरणले जनवरी २००८ मा इजाजत पत्र नवीकरण शुल्क २९२ मिलियन अमेरिकी डलर नतिरेका कारण यसको इजाजत पत्र खारेज गरेको थियोे । इन्स्टाफोनले यस निर्णयमा अपिल गर्दै २००४ को राष्ट्रिय मोबाइल सेलुलर नीतिलाई चुनौती दिदै यसले एक निवेदन पेश गरेको थियोे । १४ अप्रिल २००९ मा इस्लामाबादको उच्च अदालतले, पेश गरिएको निवेदन र अपिललाई खारेज गरेको थियो । अदालतले ६ मे २००९ मा लाइसेन्स शुल्कको भुक्तानीका लागि अन्तिम समय दिएको थियोे ।
इन्स्टाफोनले ऋण तिर्न नसकको घोषणा गरेको थियोे ।
बजार साझेदारी
यश कम्पनीको इजाजतपत्र रद्द हुनु भन्दा अघि, यो बजार साझेदारीको सन्दर्भमा तल्लो तहमा राखिएको थियो । आर्थिक वर्ष २००३ देखि २००७ सम्मको बजार शेयर निम्न उल्लेखित छ ।
ट्रान्सफर्मर
ट्रान्सफर्मर एक किसिमको पावर सिस्टममा प्रयोग गरिने बिद्युतिय उपकरण हो जसले अल्टरनेटिङ इलेक्ट्रोमोटिभ फोर्स/एसी विद्युत अर्थात भोल्टेजको मात्रालाई फ्रिक्वेन्सि परिवर्तन नगराई बढाउन वा घटाउन प्रयोग गरिने विधुतिय उपकरणलाई ट्रान्सफर्मर भनिन्छ ।
कार्यसिद्धान्त
ट्रान्सफर्मर एक बिद्युतचुम्बकिय उपपादनको सिद्धान्तको आधारमा काम गर्ने उपकरण हो । समयानुरूप परिवर्तन हुने करेण्ट जब ट्रान्सफर्मरको प्राईमरी वाईन्डिङ्गमा प्रदान गरिन्छ, तब फराडेको बिद्युतचुम्बकिय उपपादनको असरबाट ट्रान्सफर्मर सेकेन्डरीमा समयानुरूप परिवर्तन हुने करेण्ट उत्पादन हुन्छ ।
प्रकार
ट्रान्सफर्मर कार्यसम्पादनको आधारमा विशेषतः दुई प्रकारको हुन्छ :
१. स्टेपअप ट्रान्सफर्मर
२. स्टेपडाउन ट्रान्सफर्मर
१. स्टेप अप ट्रान्सफर्मर
यो एक यस्तो किसिमको ट्रान्सफर्मर हो जसमा भित्रने एसि भोल्टेज भन्दा बाहिरिने एसि भोल्टेज बढि हुन्छ । पावर सिस्टममा भोल्टेज बढाउनका लागि यस किसिमको ट्रान्सफर्मरको प्रयोग गरिन्छ ।
२. स्टेप डाउन ट्रान्सफर्मर
यो एक यस्तो ट्रान्सफर्मर हो जसमा भित्रने एसि भोल्टेज भन्दा बाहिरिने एसि भोल्टेज कम हुन्छ । पावर सिस्टममा भोल्टेज घटाउनका लागि यस किसिमको ट्रान्सफर्मरको प्रयोग गरिन्छ ।
चापचर कुट
चापचर कुट मिजोरम, भारत को एक चाड हो। यो झुम कृषि को सबैभन्दा गाह्रो काम को पूरा पछि मार्च को समयमा मनाईन्छ, यानी, जंगल सफाई (जलेको अवशेषहरु सफा)। यो एक वसन्त चाड हो जुन धेरै सम्मान र उल्लास संग मनाईन्छ।
क्षार
क्षारहरु धातुका अक्साइड हुन् जसले अम्लसँग प्रतिक्रिया गरी लवण र पानी बनाउँछ्न् । केही  क्षारहरु पानीमा घुल्छ्न् र अल्काली बनाउँछ्न् । पानीमा अल्कालीले OH- आयोन दिन्छ्न् ।
तलकोट गाउँपालिका
तलकोट गाउँपालिका बझाङ जिल्लाको १० गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार तलकोट गाउँपालिकाको कुल जनसंख्या ११, ८५८ छ।
अम्ल
साधारणतया अमिलो स्वाद हुने र पानीमा घुल्दा H+ आयोन दिने पदार्थहरूलाई अम्ल भनिन्छ। अम्ल दुई प्राकार हुन्छन् ती हुन्ः प्राङ्गारिक र  अप्राङ्गारिक। टार्टारिक, साइट्रिक, एसिटिक आदि प्राङ्गारिकका उदाहरण हुन् भने हाइड्रोक्लोरिक, सल्फ्युरिक, नाइट्रिक जस्ता अम्लहरू अप्राङ्गारिकका उदाहरण हुन्।
नेपालमा नारीवाद
नारीवाद पुरानो अवधारणा भएतापनि नेपालमा यो शव्दको प्रयोग २०६२/६३ को जनआन्दोलन-२ देखि यता व्यापक भएको हो। नागरिकले पाउने हक अधिकार पुरुष सरह नारीले नपाउने अवस्थाको अन्त्यका लागि नारीबाद लक्षित हुन्छ।
पितृ सत्तात्मक संस्कार, शिक्षा र चेतनाको कमी, अन्धविश्वास लगायतका कारणले हुने यस्ता विभेद अन्त्य गर्नका लागि विभिन्न समयमा बालुवाटार सत्याग्रह लगायतका नारीवादी आन्दोलन हुने गरेका छन्।
राणा हम्मीर सिंह
सिसोद गाउँका ठाकुर राणा हम्मिर सिसोदिया राजवंशका पहिलो शासक थिए, र उनी मेवाड़का मुक्तिदाता भनिन्छन्। राणा हम्मिर अरिसिंगका छोरा र लक्ष्मण सिंहका नाति हुन्, जसले आफ्नो सैन्य क्षमताको आधारमा मेवाड़को खैरवारा (उदयपुर) को मुख्य केन्द्र बनाएका थिए। राजस्थान को इतिहास मा, राणा हम्मीर ले चित्तौड़ बाट मुस्लिम शक्ति को उन्मूलन को लागी एक महत्वपूर्ण योगदान दिए। मेवाड़ को विषम परिस्थिति को बावजूद, उनले चित्तौर मा विजय हासिल गरे। यस प्रकार, १३२६ ईस्वी मा, राणा हम्मिरले खिलजी द्वारा नियुक्त चित्तौड़ का किलेदार खिज्र  खां लाई पराजित गरी चित्तौर  मा अधिकार  प्राप्त गरे। यसै कारण, राणा हम्मिर लाई विषम घाटी पंचानन को  नाम बाट जानिन्छ ।
हम्मिर यी बाहेक, सिसोदिया राजवंश जो गुहिल राजवंश को एक शाखा हो को प्रजनक पनि बनेका थिए, जस पछि सबै महाराणा सिसोदिया वंश को बने ।
उनले राजस्थानको चित्तौड़गढ जिल्लामा रहेको चित्तौड़गढ किल्लामा बनेको अन्नपूर्ण माताको मन्दिर पनि पाएका थिए। राणा हम्मिरको शासनकालमा दिल्लीका सुल्तान मोहम्मद बिन तुगलकले मेवाड़मा आक्रमण गरे। सिंगोली भन्ने ठाउँमा दुईको बीचमा युद्ध लडिएको थियो, जसलाई सिंगोलीको युद्ध भनिन्छ। वर्तमान मा सिंगोली भनिन्छ एक ठाउँ उदयपुर मा स्थित छ। यस युद्ध पछि, राणा हम्मीर को दिन मेवाड़ मा सामान्य रह्यो र उनी 1364 ईस्वी मा मरे।
काब्रु
काब्रु एक हिमाली पर्वत हो जो उतरी नेपाल र भारतको सिमानामा अवस्थित छ । यसको उचाई	७४१२ मी (२४,३१८ फिट) छ जसको कारणले यो ६५ औँ स्थानमा पर्दछ ।
नेपालका हिन्दू मन्दिरहरूको सूची
यो सूची नेपालका हिन्दू धर्मका मन्दिरहरूको हो।
काभ्रेपलाञ्चोक जिल्ला
धुलिखेल नगरपालिका  प्रशिद्ध मन्दिरहरू त्रिशक्ती हरिसिद्धि मन्दिर गौखुरेश्वोर महादेव देवीस्थान काली मन्दिर शेषनारायण मन्दिर भगवती मन्दिर संखेश्वोर मन्दिर देविटार मन्दि
संखुवासभा जिल्लाः
°Dharma devi Temple, Ankhibhuin
°Ram mandir, Madi
°Siddhakali Temple, Chainpur
°Manakamana Temple, Tumlingtar
°Waleswor siva linga, Baneswor
°Jaubari mahadev gufa, Panchkhapan
°Sabhapokhari, Sabhapokhari
°panchpokhari, Sabhapokhari
°Siva dhara, Makalu
°Barun tritha, Bhotkhola
°Dudhanath mahadev, Ankhibhuin
गर्भवती महिलाको हत्या
गर्भवती महिलाको हत्या परिवार वा पतिले नचाहँदा पनि महिलाले गर्भ चाहेको अवस्थामा पति, परिवारद्वारा महिला प्रति गरिने दुर्व्यवहार कूट पिट वा असुरक्षित चिकित्सा वा कुनै पनि हिंसाजन्य तरिकाद्वारा पनि गर्भवती महिलाको हत्या हुन्छ भने त्यो महिला प्रतिको क्रूर अपराध मध्ये एक हो । प्राय समाचार आदिमा परिवार द्वारा विषपान, कूटपिट वा आगो लगाएर पनि गर्भवतिको हत्या हुने गरेका घटनाहरू सुन्न सकिन्छ ।
सिरिया महिला राष्ट्रिय फुटबल टोली
सीरिया महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा सीरियाको प्रतिनिधित्व गर्ने महिला फुटबल टिम हो । यो सीरियामा फुटबलको लागि शासकीय निकाय सीरिया फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र एएफसीको सदस्य राष्ट्र हो ।
कछला
कछला नेपाल सम्वतको पहिलो महिनाको नाम हो | यसलाई करुणामयला पनि भनिन्छ। कार्तिक शुक्ल पक्ष प्रतिपदा सुर्योदय बेला भएको दिनलाई न्हुदँ अथवा नयाँ वर्ष भनिने हुदा अथवा नयाँ वर्ष भनिछ ।
इन्डियाज डटर
इन्डियाज डटर (India's Daughter) लेस्ली उडविन द्वारा निर्देशित एउटा वृत्तचित्र हो जुन बीबीसी को जारी शृङ्खला स्टोरीविले को एउटा भाग हो। यो वृत्तचित्र २३ वर्षीया फीजियोथैरेपी छात्रा ज्योति सिंह (निर्भया) सँग २०१२ मा दिल्ली मा भएको सामूहिक बलात्कार र हत्यामा आधारित छ। वृत्तचित्रलाई अन्तरराष्ट्रीय महिला दिवस ८ मार्च २०१५ मा भारतको एनडीटीवी २४x७, संयुक्त अधिराज्यको बीबीसी फोरमा डेनमार्क, स्विडेन,  स्विट्जरल्याण्ड, नर्वे र क्यानाडा मा पनि प्रसारित गर्ने योजना थियो। १ मार्च २०१५ मा फिल्म निर्माताहरु ले तिहाड जेलमा बंद बलात्कारी मध्य एकको अन्तरवार्ता लिएका थिए। भारतिय मीडियाकर्मीले यो कुरा थाहा पाएपछि सरकार र विपक्षको ध्यान त्यस तर्फा गयो। भारत सरकार ले ४ मार्च २०१५ मा न्यायालय को आदेशको आधारमा भारतमा यसको प्रसारण माथि रोक लगायो । बीबीसीले यो आदेशको पालना गर्ने प्रतिबद्धता जनायो। तर यसले संयुक्त राजशाहीमा ४ मार्च को दिन यसको प्रसारण गर्यो। यो फिल्म युट्युबमा पनि हेरियो र विभिन्न सामाजिक माध्यमबाट यसको वृहद स्तरमा प्रसार भयो। ५ मार्चको दिन भारत सरकार ले यूट्यूबलाई भारत मा यसको प्रसारणलाई हटाउने  निर्देशन दियो। युट्युबले यसको पालना गर्यो।
पृष्ठभूमि
दिल्ली सामूहिक बलात्कारको घटना १६ डिसेम्बर २०१२ मा दक्षिणी दिल्ली मा भएको थियो। ज्योति सिंह आफ्नो मित्र अवीन्द्र सिंह सँग लाईफ अफ पाई फिल्म हेरेर फर्किने क्रममा उनले एउटा निजी बस मा चढिन। बसमा नै उनीसँग मारपीट र बलात्कारको घटना भएको थिए। उनको मित्रसँग पनि शारीरिक उत्पीडन गरिएको थियो।यो घटनाले देश र विश्वभरि ठुलो चर्चाको विषय बन्यो ।यो घटनको ठुलो निन्दा भयो र तत्कालिन भारतीय काङ्ग्रेसको सरकारको चर्को आलोचना भयो ।
उक्त घटनामा एक जना नाबालिग सहित ६ जना दोषीलाई पक्राउ गरियो । ति मध्य एक जना ले जेल भित्रै झुण्डिएर आत्महत्या गर्यो ।नाबालिग अभियुक्तलाई ३ वर्षको सुधार गृहमा पठाइयो ।बाकि ४ जनालाई मृत्युदण्डको सजाय सुनाइयो।
अन्तरवार्ता
वृत्तचित्र निर्माताहरूले बलात्कारका एक अभियुक्त मुकेशसँग लिएको अन्तरवार्ताले भारतीय जनसमुदाय र मीडियामा निकै विवादको विषय बन्यो । सामाजिक संजालमा र मानवाधिकारवादीहरूले यसको घोर भर्त्सना गरे ।तत्कालिन भारतीय विपक्षी दल काङ्ग्रेस र अन्य विपक्षी दलहरूले सरकार सँग यस्तो विवादास्पद कामको अनुमति दिएकोमा स्पष्टिकरणको माग गरे। उक्त अन्तरवार्तामा तिहाड जेलमा बन्द मुकेश सिंहले पीडित युवतीमाथि आपत्तिजनक टिप्पणी गरेका थिए।भारतीय पत्रिका नवभारत टाइम्सको अनुसार अभियुक्त मुकेश सिंहलाई अन्तरवार्ताको लागि ₹४०,००० दिइएको थियो । उसले ₹200,000को माग गरेपनि रकमलाई छलफल गरेर मिलाईएको थियो ।
विवाद
१ मार्च २०१५ मा वृत्तचित्र निर्माताहरूले तिहाड जेलमा रहेको बलात्कारको एक अभियुक्तसँग अन्तरवार्ता गरेको खुलासा गरे ।यो खबरलाई भारतीय समाचार माध्यमहरूले चारै तिर प्रसारित गरे जसले गर्दा देशभरि रोष को वातावरण उत्पन्न भयो।दिल्ली प्रहरीले ३ मार्चको दिन फिल्म निर्माताहरु माथी विभिन्न कानुनी धारा बमोजिम एफ.आइ.आर गर्यो । ४ मार्च २०१५ मा भारतीय सरकारले न्यायालयबाट आदेश लिएर यस वृत्तचित्रको प्रसारणमाथि रोक लगायो । मार्च ५ २०१५ मा तिहाड जेलका अधिकारीहरु ले वृत्तचित्र निर्माताहरूलाई आधिकारिक सुचना पठायो।उक्त सुचनामा वृत्तचित्र निर्माताहरूलाई जेलमा वृत्तचित्रको छायाङ्कन गर्न दिएको शर्तहरूको उल्ल्ङ्घन गरेको कुराको उल्लेख गरिएको थियो ।उनीहरूले वृत्तचित्रमा अभियुक्तको अन्तरवार्ता लाई हटाउने आदेश दिए । अभियुक्तका मातापिताले उक्त वृत्तचित्र सबैले हेर्ने अनुरोध गरे । वृत्तचित्र निर्देशक उडिनले भारतीय प्रधानमन्त्री नरेन्द्र मोदीलाई वृत्तचित्र माथि लागेको प्रतिबन्ध हटाउन माग गरिन तर ५ मार्चमा उनी कानुनी झमेलाबाट बच्नको लागि भारत छोडेर बेलायत फर्किन । ४ मार्च २०१५ मा भारतीय सरकारले न्यायालयबाट आदेश लिएर यस वृत्तचित्रको प्रसारणमाथि रोक लगायो । मार्च ५ २०१५ मा तिहाड जेलका अधिकारीहरु ले  वृत्तचित्र निर्माताहरूलाई आधिकारिक सुचना पठायो।उक्त सुचनामा वृत्तचित्र निर्माताहरूलाई जेलमा वृत्तचित्रको छायाङ्कन गर्न दिएको शर्तहरूको उल्ल्ङ्घन गरेको कुराको उल्लेख गरिएको थियो । संयुक्त राष्ट्रसंघका महासचिव वान कि मुन को प्रवक्ता स्टिफन डुजारिकले यसको घोर निन्दा गरे ।"
झरेको पात (उपन्यास)
झरेको पात (उपन्यास) प्रेमप्रकाश मल्लद्वारा लेखिएको र साझा प्रकाशनले बजारमा ल्याएको एक नेपाली भाषाको उपन्यास हो । यस उपन्यासको मूल विषयवस्तु सामाजिक हो र कथानक असफल प्रेम कहानी रहेको छ । यस उपन्यासमा प्रेम र विवाह गर्ने उमेर पुगेका एक जोडी युवा युवती प्रेम सफल बनाउन उनीहरूको तर्फबाट भगीरथ प्रयत्न गर्दा पनि असफल हुन पुगेका छन्, भने समाजमा हुने आर्थिक, जातीय, वर्गीय, धार्मिक जस्ता उँचो निचो, सानो ठुलो, भेदभावले अझै पनि युगल जोडीहरूले मृत्युवरण गर्नु परेको छ भन्ने घटना यस उपन्यासले प्रस्त पार्दछ ।
उपन्यासको कथावस्तुले दैलेख र सुर्खेतको भूगोल नाघेको छ । संस्कार र संस्कृतिको छाप बोक्दै अलि परको भूगोल बर्दियासमेत पुगेको छ । सशस्त्र युद्घकालीन सेनाको अस्थायी क्याम्प अघोषित चिहानघाटका रूपमा प्रतिनिधि अवशेष बनेर उभिएको छ । टिकापुर कैलाली घटना मानवतामाथिको एउटा अमानवीय कलङ्कको दृष्टान्त पनि यहाँ देख्न सकिन्छ । त्यति मात्र नभई कथावस्तु सीमापारि दार्जिलिङ पनि पुगेको छ । बीचको मधेस पनि घटना र सम्झनामा अविस्मरणीय बनिदिन्छ ।
वर्णन
लक्ष्मीपूजाको दिन छ । दैलेखी भूगोलको एउटा भिरमा घाँस काट्न जाँदा एक महिला सुत्केरी हुन्छिन् । आफू र आफ्नो वंश प्रतिनिधि ठानिएको पुरुष बच्चालाई सर्वशक्तिमान शासकको रूपमा स्थापित गराई आफ्नै विपरीत लिङ्गी सन्तानलाई नोकरसरह व्यवहार गर्ने पुरुषवादी एकात्मक चिन्तनको कुरूप सामाजिक परिवेशबिच ती महिलाले वनमै छोरी जन्माउँछिन् । शिकारीहरूले भेटेर उद्धार गरी घर पुर्‍याइदिन्छन् । घर खान्दानी छ । सुत्केरीको राम्रै स्याहारसहित बच्चाको न्वारान गरिन्छ । नाम राखिन्छ– पार्वती । थर त मल्ल हुँदै हो । यिनै पार्वती मल्ल म पात्र भई कथा वाचन गर्दछिन् । उनै हुन् यस उपन्यासकी मुख्य पात्र । उपन्यास खण्ड खण्डमा विभाजित छ । प्रत्येक खण्ड शीर्षकयुक्त छन् ।
शीतको थोपा
यस खण्डमा पार्वती मल्लको जन्म खान्दानी परिवारमा भए पनि पितृसत्ताको विभेदमा आफ्नै घरका छोरीहरूसमेत पर्ने दृष्टान्त देखाइएको छ । समयको मागअनुसार पार्वतीलाई विद्यालय जानबाट रोकिँदैन । उनी विद्यालय जान्छिन् । जाँच आउँछ, दिन्छिन् । अर्काको दैलो पोत्ने जात हो, जेसुकै गरोस् भन्ने मनोविज्ञानमा बाँचेको परिवार छ । नतिजा आउने दिन पार्वतीको कोही अभिभावक विद्यालय जाँदैनन् । एक्लै नतिजा पर्खिरहेकी पार्वती प्रथम भएर पुरस्कार ग्रहण गर्छिन् । घर फर्कंदा साथीहरू अभिभावकसहित देखेर पार्वती रुन्छिन् । उपन्यासकार यो आँसुलाई शीतको थोपासँग तुलना गर्छन् ।
‘बालवीर काकाको आँसु’ शीर्षकको दोश्रो खण्डमा धेरै मृत्युका घटनाहरू छन् । मानवीय त्रुटिका कारण हुने मृत्युहरू । शिकार खेल्न जाँदा शिकारीको बन्दुकले आफ्नै साथी ढल्छ । बिषालु जङ्गली च्याउ खाँदा परिवारै मर्छन् । छाउगोठमा महिलाको मृत्यु हुन्छ । यी सब मृत्युहरूले पाठकलाई दुखाउँछन् नै । तर त्योभन्दा बढी दुखाउँछ, रिन तिर्न नसकेपछि भएभरको जायजेथा सामन्तलाई जिम्मा लगाई गाउँ छोडेर हिँड्ने कथित दलित पात्र बालवीरको बहिर्गमनले । मृतकको शोकमा हैन, जीवितको उद्धारमा जीवनको ऊर्जा लगाउनु मानवको धर्म हो भन्ने सन्देश यहाँ छ ।
अनौठो संसार
यस खण्डमा आइपुग्दा पार्वती ठुली भैसक्छिन् । एसएलसी दिइसकेपछि नतिजा नआउँदाको समय यहाँ छ । गाई चराउँदै जङ्गल र खोलातिर बित्दछन् दिनहरू । एकदिन, पार्वतीहरू खोलामा पौडी खेल्दै हुन्छन् । त्यसै बेला सबैका गाईवस्तु असाधारण तरिकाले दौडेर मान्छेनजिक आउँछन् । तर पार्वतीको लैनो गाई आउँदैन । त्यसलाई बाघले आक्रमण गरेर मारेको भेटिन्छ । मृत गाईको थुन गानिएर दुध झर्ला जस्तो देखिन्छ । पार्वती घर गएर बाच्छासित रुन्छिन् । यसबाट लेखकको भावुकता र प्राणीप्रतिको समदृष्टि अनुमान गर्न सकिन्छ ।
स्वाभाविक हो, यो उमेरमा प्रेम हुन्छ । यहाँ पार्वती सुवास भन्ने केटाको प्रेममा पर्छिन् । उनको साथी चन्द्रा दिपकसँगको प्रेममा पर्छिन् । कसैलाई बिनाकाम भेटिरहन मन लाग्छ भने त्यो प्रेम हो र प्रेममा परेको बेला अनेक बहानामा प्रेमी–प्रेमिका भेटिरहन्छन् । यहाँ पनि पार्वती, सुवास, चन्द्रा र दिपकहरू भेट्दैनन् मात्रै, रातै पनि बिताउँछन् । यो त भयो उमेरदारीले गर्ने स्वाभाविक प्रेमको चित्रण । यसभन्दा फरक प्रेम पनि छ यहाँ । गाउँमा एक जना कोढी छन् । उनको घर छैन, कटेरामा बस्छन् । एकदिन बिहान सबेरै, पार्वतीहरू पानी लिन जाँदा कोढीको कटेरामा अनौठो दृश्य देख्छन् । ‘माथि बज्यै’ भनिएकी (सायद माथि घर भएकी) बृद्धा कोढीलाई अँगालोमा बेरेर रुँदै हुन्छिन् । नातिनातिनासमेत भएकी बज्यैले कोढीलाई त्यसरी अँगालो हालेर रोएको देखाउनु प्रेमको अनन्ततामाथि लेखकको न्याय हो भन्न सकिन्छ । एकदिन कोढीको मृत्यु हुन्छ । कटेरानजिकै चिहान खनेर शव गाडिन्छ । केही समयपछि चिहानमा पीपलको बिरुवा देखिन्छ । पीपल तिनै बज्यैले रोपेको अनुमान गर्न घोत्लिनै पर्दैन । नवप्रेमीहरूलाई हामी पनि बुढा हुन्छौँ र त्यति बेला अहिले गरेको प्रेम बिर्सिंदैन (नदेखाउनु अलग कुरा) भन्ने सन्देश दिन प्रेमको यो सन्दर्भ सफल त छ नै, एक लेखकका हैसियतमा (मलाई) सकारात्मक ईष्र्यासमेत पैदा गर्दछ । अर्को खण्डको शीर्षक छ ‘जलमै हराए जलराशिका फोकाहरू’ । पार्वतीका हजुरबा गाउँका एक सामन्त हुन् । विभेदजन्य व्यबहारको असली कार्यान्वयन उनैले गराउँथे । गरिब निमुखाको बास उठाउन अप्ठेरो मान्दैनथे । घरमा छोराको जातलाई बेहद स्वतन्त्रता दिने र छोरीमाथि विभेद गर्ने काम पनि उनकै थियो । यसबाट पुल्पुलिएको पार्वतीको दाइ साइँदुवा भएर निस्केको थियो । एकदिन गाउँको मेलामा एक जनाको हात छिनाएपछि बेपत्ता भयो । चिना, जोखना अनेक हेराउँदा पनि कहीँ पत्ता लागेन । यसबिच हजुरबा बिते । व्यबहार बाको काँधमा आयो । बाको स्वभाव हजुरबाको झैँ सामन्ती थिएन । पार्वतीलाई माग्न कुटुम्ब आउँदा बेपत्ता छोरो फर्केर आउला, त्यतिन्जेलसम्म पठाउन मन छैन भनिदिए । जुन कुरा पार्वतीको इच्छाअनुकूल मात्र थिएन, प्रेममाथिको न्याय पनि थियो ।
मृगतृष्णा
यस खण्डमा पार्वतीको दाइले जुवा खेलेर आमाको सुनधरी सिध्याउँछ । सम्झाउँदा बालाई पिट्छ । बाआमाको मन हो, सुधार्नै प्रयास गर्छन् । सुध्रिने आसमा बिहे गरिदिन्छन् । सुध्रिनु त परै, बुहारीकै बेहाल बनाइदिन्छ । उनी दुब्लाएर दयालाग्दो बन्छिन् । दशा त्यत्तिमै सकिँदैन । अर्काको स्वास्नी भगाएर ल्याउँछ । बाआमाले जारी तिरिदिनुपर्छ । जारी ल्याएको श्रीमतीको हालत पनि जेठीकै जस्तो बनाइदिन्छ । ‘अँधेरी रात र विरही धुन’ शीर्षकको खण्डमा पार्वतीकी साथी चन्द्रा (दिपकसँग प्रेम गर्थी) लाई अभिभावकको गोप्य स्वीकृतिमा कुटुम्बले लतार्छन् । अनिच्छित नै भए पनि उनको बिहे हुन्छ । जसको परिणाम दिपकको हृदयघात भई मृत्यु हुन्छ । यता पार्वतीलाई बाबुसरहको फुपाजु माग्न आउँछन् । पार्वती बुवासमानको मान्छेलाई बाबुकै आदर गर्छु, अब एक शब्द पनि कुरा अघि बढ्यो भने मर्छु भन्छिन् । दुुष्ट दाइले पैसा लिएर वचन दिएको हुन्छ । बहिनीको व्यवहारले रिसाउँछ । ऊ पार्वतीलाई पिट्न थाल्छ । छुट्याउन जाँदा बुवाको हातै भाँचिदिन्छ । काम्रो बाँधेकै अवस्थामा पार्वती, बुवा र आमाले घर छोड्छन् ।
गाउँको सम्झना
शीर्षकमा अर्को खण्ड छ । यसमा घर (दैलेख) बाट हिँडेका पार्वतीहरू सुर्खेत पुगेर मीतबाको घरमा बस्न थाल्छन् । क्याम्पस पढ्न सुर्खेत नै गएको सुवाससँग अनेक असजिलोबिच पार्वतीको भेट हुन्छ । त्यतिन्जेल देशमा जनयुद्धले बृहत् रूप लिइसकेको हुन्छ । पार्वतीका आफ्नाहरू भटाभट युद्धमा होमिन्छन् । प्रेमी सुवास र साथी चन्द्रा छापामार बनेर भूमिगत बन्छन् । चन्द्रा त नाबालक छोरा नै छोडेर हिँड्छे । ‘कथित जनयुद्ध, चन्द्रा र मेरो जीवन’ शीर्षकको अर्को खण्डमा पार्वतीलाई भेट्न चन्द्रा आउँछे । उनीहरूको भेटमा पाठक पनि भावुक बन्न बाध्य भइन्छ । यहाँ पार्वतीले बोलेको एउटा संवाद छ– ‘चन्द्रा ! म अघि मरेँ भने मेरा बाआमा तेरा जिम्मा । बाँचेँ भने तेरो सन्तान मेरो जिम्मा ।’ शालीन शैलीमा साथीलाई मरे पनि छोराको पिर नगर् भन्ने आशयको संवाद हो यो । तर मृत्यु कसैको सापेक्षतामा हुँदैन । अनपेक्षित रूपमा पार्वतीको बुवाको मृत्यु हुन्छ । चन्द्रा भने राज्य पक्षबाट पक्राउ पर्छे ।
रुन जन्मिएकी म
‘रुन जन्मिएकी म’ शीर्षकको अर्को खण्डमा पार्वतीको दाइको असामयिक मृत्यु हुन्छ । आमा र पार्वती घर फर्किन्छन् । घरमा आमाको पनि मृत्यु हुन्छ । पार्वती भदैनीसँग बस्न थाल्छिन् । त्यो पनि एकदिन पोइला जान्छे । जताततैबाट एक्लिएकी पार्वती फेरि गाउँ छोड्छिन् ।
‘फूलमती, आशाको दियो र दुःखको उत्खनन्’ शीर्षकको अर्को खण्डमा राजापुरको परिवेश छ । त्यहाँ दिदीभिनाजुको घरमा बस्ने क्रममा फुलमती नामकी थरुनीसँग पार्वतीको मित्रता हुन्छ । फुलमती औपचारिक शिक्षा नलिएकी तर बौद्धिक कुरा गर्छे । पाठकलाई यो अस्वाभाविक लाग्न सक्छ । संयोग त के भैदिन्छ भने जनयुद्धमा हिँडेको सुवास यही गाउँमा आएर बसेको हुन्छ । फुलमतीकै घरबाट बेपत्ता भएको हुन्छ । फुलमतीसँगै सम्बन्ध बनाएको आरोपमा पार्टीले कारबाही गर्दा ऊ भागेको सन्दर्भ उल्लेख छ ।
थारु जातिको सामाजिक र मनोवैज्ञानिक स्थितिको चित्रण गर्दै जनयुद्ध, मधेस आन्दोलन र कैलाली घटनाको सन्दर्भलाई ऐतिहासिक दस्ताबेजका रूपमा रहने गरी आख्यानको भाषामा लोभलाग्दो गरी प्रस्तुत गरिएको यस खण्डमा सुर्खेतबाट छुटेपछिको चन्द्राको कथा पुरा गर्न लेखकले फरक प्रयोग गरेको देखिन्छ । धामीलाई हेराएर चन्द्राको आत्मा बोलाइन्छ । आत्माले आफू मरिसकेको र बच्चाको ख्याल गरिदिन आग्रह गर्छ । जुन प्रयोग आकर्षक देखिए पनि अदृश्य शक्तिमाथिको विश्वास स्वाभाविक लाग्दैन ।
मुक्ति
‘मुक्ति’ शीर्षकमा उपन्यासको अन्तिम खण्ड छ । यसमा सन्यासी अवस्थामै पार्वतीले बगरमा बेवारिसे नवजात शिशु भेट्छिन् । आमा बन्ने सपनासँगै शिशुको उद्धार गर्दै गृहस्थीमा फर्किन्छिन् । टुहुराले भोग्ने गरिबीको चरम दुःख भोग्दै चन्द्राको छोरा पनि आइपुग्छ । पार्वती उसको पनि आमा बनिदिन्छिन् । छोरामा छोरा, छोरीमा छोरी भएर पनि मनभरिको तृष्णाले पार्वती आफूलाई पूर्ण ठान्न सक्दिनन् । सायद यो तृष्णा सुवासको उपस्थितिले मात्र मेटिने छ । जुन यो जुनीमा असम्भव भैसकेको छ ।
यहाँ कथामा ट्वीस्ट आउँछ । यो जुनीमा भेट्ने आशा मारिएको सुवास अकस्मात् गाउँ आइपुग्छ । तर रोगले ग्रस्त भएर आएको ऊ पार्वतीसँग भेट्न नपाउँदै मृत्युवरण गर्छ । पार्वती सुवासको लागि अन्तिम उपहार फूलको माला उन्छिन् । माला बोकेर रुँदै रुँदै सुवासको मृत शरीर भेट्न हिँड्दा उपन्यास सकिन्छ ।
यो उपन्यास प्रेमकथा मात्र हैन, प्रेमकथा पनि हो । लामै समयको कथा हो तर सानो आकारमा भन्न सक्नु प्रेमप्रकाशको क्षमता हो । सिलसिलेवार बग्ने सबै घटनाहरू घटेकै झैँ लाग्ने उपन्यासमा बिम्बहरू प्रयोग मात्र भएका छैनन्, चित्ताकर्षक पनि छन् । ‘जलमै हराए जलराशिका फोकाहरू’ शीर्षकको सन्दर्भलाई उदाहरणको रूपमा लिन सकिन्छ । यसमा उखानहरूको सान्दर्भिक प्रयोगसँगै स्थानीय जनबोलीको उच्चारण संवादहरूमा जस्ताको तस्तै आउँछन् । सम्बन्धित भूगोलका लोकलयहरू पनि पुस्तकमा समेटिएका छन् । उपन्यासको अर्को आकर्षण भाषाशैली हो । छोटा र छरिता वाक्यहरूले उपन्यासलाई झर्कोलाग्दो हुनबाट पुरै बचाएको छ । उपन्यास पढिसक्दा प्रेमप्रकाश मल्लभित्र अथाह कथाको भण्डार मात्र हैन, बेजोड लेखन शिल्प पनि देखिन्छ । यति हुँदाहुँदै पनि पुस्तकमा केही कमजोरी हुनु सबै लेखकहरूको साझा विशेषता हो भन्न हिच्किचाइरहनु पर्दैन । ‘झरेको पात’मा पनि केही कमजोरीहरू छन् ।
उपन्यासका मुख्य पात्रहरु
प्रेमको आँखाले हेर्दा समर्पित प्रेमकी विशुद्घ प्रतिमूर्तिझैं श्रद्घेय लाग्छे पार्वती । कस्तै कठिन घडीमा पनि उसले पारिवारिक जिम्मेवारी पूरा गरेर एक असल सन्तानको परिचय दिएकी छ । वास्तविक प्रेमीप्रतिको समर्पण, सामाजिक उत्तरदायित्वबोध र परोपकारी गुणले नुहेकी छ ऊ । निरन्तरको असफलता र विसङ्गतिबोधले विचलित भई सन्यासी मार्ग रोज्नु उसको मानवीय स्वभाव भित्रकै एउटा वास्तविकता हो । तैपनि नदी किनारमा भेटिएको शिशु र चन्द्राको छोराको जीवन रक्षालाई उसले आफ्नो परम कर्तव्य ठानी । नवजात शिशुको साकार स्वरूपभन्दा ठूलो ईश्वरको निराकार रूपलाई मानिन उसले । यस अर्थमा मानवताको पूजा नै सच्चा ईश्वरत्व प्राप्तिको मार्ग सम्झने पार्वती महामानवजस्तै लाग्छे । उसको धीरता, सहनशीलता र आशावादिता सर्वथा अनुकरणीय र प्रशंसनीय लाग्छन् ।
अन्यायका विरुद्घ न्यायको खोजीमा हिँडेकी चन्द्राले असमयमै जीवन गुमाउन पुग्दछिन् । गतिशील, पीडित र जुझारु उसले आफ्नै कोखीको घाउलाई समेत भुलेर युद्घमा हामफालेकी थिई थिइन् । उसको जीवनले तमाम ज्ञातअज्ञात सहिदहरूको सम्झना गराउँछ ।
थारु समाजकी एक जिउँदी योद्घा फूलमतीको जीवन सङ्घर्षले पाठकलाई सधैँ सम्झिरहने बनाउँछ । युद्घकै अभिघात भोगेकी ऊ पनि सहयोगी, न्यायप्रेमी, सङ्घर्षशील र खुला मनकी धनी छे ।
ज्ञान प्राप्ति र व्यक्तित्व विकासलाई कथित जातीय पर्खालले छेक्न सक्दो रहेनछ भन्ने भाव जुठेको कहानीबाट पनि पाठकहरुले जानकारी पाउन सक्दछन् ।
ओपन स्ट्रिट नक्सा
ओपन स्ट्रिट नक्सा (ओएसएम) एक सहयोगी परियोजना हो जसले संसारको नि: शुल्क सम्पादन योग्य नक्सा सृजना गर्दछ। भू-आँकडा अन्तर्निहित नक्सा, परियोजनाको प्राथमिक उत्पादन मानिन्छ। ओएसएमको सृजना र वृद्धि विश्वको धेरैजसो ठाउँमा नक्सा आँकडाको प्रयोग वा उपलब्धतामा प्रतिबन्ध, र उपग्रह पथप्रदर्शन उपकरणहरूको आगमनद्वारा प्रेरित गरिएको छ।
इतिहास
अप्रिल २००६ मा, निःशुल्क भू-स्थानिक आँकडाको वितरणलाई प्रोत्साहित र कसैलाई प्रयोग र साझेदारी गर्नको सक्षम बनाउनका लागि ओपन स्ट्रिट नक्सा प्रतिष्ठानको स्थापना गरिएको थियो। डिसेम्बर २००६ मा, याहु!ले ओपन स्ट्रिट नक्साको नक्सा उत्पादनको पृष्ठभूमिको रूपमा यसको हवाई छायाचित्रकला प्रयोग गर्ने घोषण गरेको थियो।
अप्रिल २००७ मा, अटोमोटिभ नेभिगेसन डाटा नामक कम्पनीले नेदरल्यान्ड, भारत र चीनको एक पूरा सडक आँकडा परियोजनामा दान गरेको थियो र जुलाई २००७ सम्म, यसको पहिलो सम्मेलनमा ९,००० प्रयोगकर्ताहरू दर्ता भएका थिए। कार्यक्रमको प्रायोजकहरूमा गुगल, याहु! र मल्टिम्याप समावेश थिए। अक्टोबर २००७ मा मा, ओपन स्ट्रिट नक्साले अमेरिकाको केन्द्रीय तथ्याङक विभागको सडक तथ्याङ्कको आयात पूरा गरेको थियो। डिसेम्बर २००७ मा, अक्सफोर्ड विश्वविद्यालय उनीहरूको मुख्य वेबसाइटमा ओपन स्ट्रिट नक्साको तथ्याङ्क प्रयोग गर्ने पहिलो प्रमुख सङ्गठन बनेको थियो।
आँकडा आयात र निर्यात गर्ने तरिकाहरू निरन्तर बढ्दै गएको थियो र सन् २००८ सम्ममा, उनीहरूको अवस्थित स्वामित्व र म्याद सकिएको नक्सालाई बदल्दै ओपन स्ट्रिट नक्साको तथ्याङ्कलाई भौगोलिक निर्देशाङ्क इकाईहरूमा निर्यात गर्नका लागि परियोजनाले उपकरणहरूको विकास गरेको थियो। नोभेम्बर २०१० मा, बिङले नक्सा बनाउनको लागि आफ्नो उपग्रह चित्रणको उपयोग गर्न अनुमति दिनको लागि इजाजतपत्र परिवर्तन गरेको थियो।
सन् २०१२ मा, गुगल नक्साको लागि मूल्य निर्धारणको सुरुवातले धेरै प्रमुख वेबसाइटहरूलाई तिनीहरूको सेवाबाट ओपन स्ट्रिट नक्सा र अन्य प्रतिस्पर्धीहरूमा बदल्न अभिप्रेरित गरेको थियो, तीमध्ये प्रमुख फोरस्क्वायर र क्राइग्सलिस्ट समावेश थिए जसले ओपन स्ट्रिट नक्सा, र एप्पल अपनाएका थिए जसले गुगलसँगको  सम्झौता समाप्त गर्दै तोमतोम र ओपन स्ट्रिट नक्साको आँकडा प्रयोग गरेर एउटा आत्म-निर्मित नक्साङ्कन मञ्च सुरु गरेको थियो।
सन् २०१७ मा, म्याक्सर टेक्नोलोजी नामक कम्पनीले ओपन स्ट्रिन नक्सामा योगदान सहायता गर्न उपग्रह चित्र प्रदान गर्न थालेको थियो।
सार्लेट फ्लेयर
एस्ली एलिजाबेथ फ्लेयर (जन्म:५ अप्रिल  १९८६) एक अमेरिकी व्यावसायिक महिला कुस्ती खेलाडी, लेखिका र अभिनेत्री हुन्। उनी हाल डब्ल्युडब्ल्युईसँग आवद्ध छिन् जहाँ उनी स्म्याकडाउन ब्रान्डमा कार्यरत छिन्। उनी हाल सार्लेट फ्लेयर नामले कुस्ती खेल्ने गर्छिन्। उनी चर्चित कुस्ती खेलाडी रिक फ्लेयरकी छोरी हुन्।
सार्लेटले व्यवसायिक कुस्ती जीवनको सुरुवाती चरणमा आफ्नो बुबासँग वर्ल्ड च्याम्पियनसिप रेस्लिङमा देखा परेकी थिइन् भने उनले सन् २०१२ देखि डब्ल्युडब्ल्युईसँग प्रशिक्षण लिन सुरु गरेकी थिइन्। उनले सन् २०१३ मा डब्ल्युडब्ल्युईको विकासशील क्षेत्र एनएक्सटीमा आफ्नो कुस्ती कार्यकाल सुरुवात गरेकी थिइन्। सन् २०१४ मा सार्लेटले एनएक्सटी महिला च्याम्पियनसिप उपाधि हात पार्न सफल भएकी थिइन् र सोही वर्ष उनलाई प्रो रेस्लिङ इलुस्ट्रेटरले उत्कृष्ट नयाँ खेलाडीको सूचीमा राखेको थियो। सन् २०१५ मा फ्लेयर एनएक्सटीबाट पदोन्नति हुँदै डब्ल्युडब्ल्युईको मुख्य प्रदामा आएकी थिइन् र उनले सन् २०१६ मा डिभास च्याम्पियनसिप पनि जित्न सफल भएकी थिइन्। सन् २०१६ मा फ्लेयर पहिलो डब्ल्युडब्ल्युई महिला विजेता पनि बन्न सफल भएकी थिइन्। सन् २०१६ मा उनी र सासा बेङ्क्स पहिलोपटक महिला कुस्ती खेलाडीको रूपमा शीर्षकमा आएका थिए र उनीहरूको खेल इतिहासमै पहिलोपटक हेल इन अ सेल भित्र आयोजना गरिएको थियो। फ्लेयर र बेङ्क्सको खेल अक्टोबर र नोभेम्बर २०१६ मा आयोजना गरिएको थियो जुन सन् २००४ देखि डब्ल्युडब्ल्युईको इतिहासमा मुख्य खेलको रूपमा मान्यता प्राप्त गरेको थियो। उनीहरूले महिला कुस्ती क्षेत्रमा डब्ल्युडब्ल्युईमै सबैभन्दा लामो खेलको कीर्तिमान कायम गरेका छन् जुन सन् २०१६ को रोडब्लक: इण्ड अफ द लाइन पे-पर-भ्युमा आयोजना गरिएको थियो भने उक्त खेल ३४ मिनेट सम्म चलेको थियो। पिडब्ल्यूआई रिडरले सन् २०१६ मा उनलाई वर्षको उत्कृष्ट महिला खेलाडी र विश्वको उत्कृष्ट महिला कुस्ती खेलाडीको सम्मान दिएको थियो। उनको रोण्डा राउजी र बेकी लिञ्च विरुद्धको खेल रेसलमेनिया ३५ मा आयोजना गरिएको थियो जुन डब्ल्युडब्ल्युईको इतिहासमै पहिलो महिलाको खेल मुख्य खेल बन्न सफल भएको थियो।
फ्लेयरले हालसम्म डब्ल्युडब्ल्युईमा १० वटा उपाधिहरू जितेकी छिन् जसमा उनी एकपटक डिभास विजेता, पहिलो र चार पटक र महिला विजेता, ४ पटक स्म्याकडाउन महिला विजेता र एकपटक एनएक्सटी महिला विजेता बनेकी छिन्। डब्ल्युडब्ल्युईको इतिहासमै महिला उपाधिहरू सबै जित्ने उनी एक मात्रै महिला खेलाडी हुन् र उनी सबैभन्दा लामो समयसम्म स्म्याकडाउन महिला विजेता पनि बन्न सफल भएकी थिइन्। फ्लेयरले सन् २०१८ अक्टोबरमा इभोलुसन पे-पर-भ्युमा आयोजित पहिलो लाष्ट विमेन स्ट्यान्डिङ खेल खेलेकी छिन्। डब्ल्युडब्ल्युई रको एक श्रृङ्खलामा आउँदै रेसलमेनिया ३५ मा हुन लागेको रोन्डा राउजी र बेकी लिञ्चको खेलमा मिष्टर म्याकमेनले जनाए अनुसार फ्लेयरले लिञ्चको सट्टामा राउजीसँग रेसलमेनिया ३५ मा महिला च्याम्पियनसिपका लागि खेल खेल्ने घोषणा गरिएको थियो।
बाल्यकाल
फ्लेयरको जन्म उत्तरी क्यारोलिना स्थित सार्लेट सहरमा भएको थियो। उनको बुवा नाम रिक फ्लेयर हो भने आमाको नाम एलिजबेथ फ्लेयर हो। उनको एक जेठी सौतेनी दिदी मेगन, एक सौतेनी जेठो दाजु डेभिड र एक भाइ रिड फ्लेयर छन् जसको सन् २०१३ मार्च २९ मा निधन भएको थियो। फ्लेयरले उनी क्याम्पसमा अध्यन गर्दा भलिबल खेल्ने गर्थिन् भने उनले भलिबलमा आफ्नो क्याम्पसबाट कप्तानको भूमिकामा खेल्ने गर्थिन्। फ्लेयरले भलिबलमा विभिन्न पदकहरू पनि प्राप्त गरेकी छिन्।
वर्ल्ड च्याम्पियनसिप रेस्लिङ (सन् २०००)
सार्लेटले सन् २००० मा १४ वर्षको उमेरमा सार्लेटले उनको सुरुवाती चरणमा आफ्नो बुबासँग वर्ल्ड च्याम्पियनसिप रेस्लिङमा देखा परेकी थिइन् भने तात्कालिक समयमा रिक फ्लेयर र भिन्स रुसोसँग द्वन्द्व चलिरहेको थियो। जुन ११ मा ग्रेट अमेरिकन ब्यास नामक पे-पर-भ्युमा रिक फ्लेयर र डेभिडको खेलमा सार्लेट रिङको छेउमा बसेकी थिइन्। उक्त खेलमा रुसोले खेलमा हस्तक्षेप गर्न लागेको क्रममा उन र रिड फ्लेयरले रुसोलाई आक्रमण गरेका थिए जसका कारण रिक फ्लेयरले डेभिडलाई हराउन सफल भएका थिए।
द बिएफएफ (सन् २०१२–२०१४)
१७ मे २०१२ मा सार्लेटले डब्ल्युडब्ल्युईको विकासशील क्षेत्र उत्तरी क्यारोलिना स्थित एनएक्सटीमा प्रशिक्षण लिन सुरु गरेकी थिइन्। उनलाई तात्कालिक समयमा उनका प्रशिक्षण सारा डेर रे र लोरी थिए। फ्लेहरले १७ जुलाई २०१३ एनएक्सटीको एक श्रृङ्खलामा आफ्नो नाम सार्लेट राखेकी थिइन् र उनको पहिलो खेलमा उनले बेइलीलाई हराएकी थिइन्। सन् २०१३ को अन्त्य तिर ४ सेप्टेम्बर एनएक्सटीको एक श्रृङ्खलामा सार्लेटले बेइलीसँग साझेदारी गर्दै अक्साना र अलिसा फक्सको टोलीलाई हराएका थिए। अक्टोबर १० एनएक्सटीको एक श्रृङ्खलामा बेइलीले सार्लेटको साझेदारीमा सान्टाना गेरेटलाई हराएकी थिइन्। उक्त खेलको अन्त्यसँगै द बिएफएफ (सासा बेङ्क्स र समर रे) रिङमा आए र सार्लेट र बेइलीलाई उनीहरूको टोलीमा आउन आह्वान गरेका थिए।
१३ नोभेम्बर एनएक्सटीको एक श्रृङ्खलामा द बिएफएफको खेल सार्लेट र बेइलीको विरुद्धमा जारी गरिएको थियो भने उक्त खेलमा पनि बिएफएफ विजेता बनेका थिए। खेल सकिने बित्तिकै सार्लेटले बेइलीलाई आक्रमण गर्दै द बिएफएफसँग आवद्ध भएकी थिइन्।  मध्य जनवरी २०१४ मा रे डब्ल्युडब्ल्युईको मुख्य कार्यसूचीमा आवद्ध भएपछि बेङ्क्स र सार्लेटले बेइलीसँग द्वन्द्व चलाएका थिए भने उता तिर बेइलीले पनि नेटालियासँग साझेदारी गर्दै एक टोली गठन गरेकी थिइन्।  ६ अप्रिलमा बेङ्क्स रेसलमेनिया ३० मा देखा परेकी थिइन्। मे महिनामा बेङ्क्सले खालि रहेको एनएक्सटी महिला च्याम्पियनसिपका लागि एक प्रतिस्पर्धामा भाग जनाएकी थिइन् जहाँ उनले पहिलो चरणमा बेइलीलाई हराएकी थिइन् भने सेमिफाइनलमा उनी नेटालियासँग पराजित हुँदै प्रतिस्पर्धाबाट बाहिरिएकी थिइन्। जुलाई ३ एनएक्सटीको एक श्रृङ्खलामा बेङ्क्स र सार्लेटको जोडी बेइली र बेकी लिञ्चसँग पराजित भएका थिए।
एनएक्सटी महिला विजेता (सन् २०१४–२०१५)
सन् २०१४ मे महिनाको सुरुवातमा सार्लेटले खाली रहेको एनएक्सटी महिला च्याम्पियनसिपका लागि एक प्रतियोगितामा भाग जनाएकी थिइन् जहाँ उनले पहिलो चरणम एमा, सेमिफाइनलमा अलेक्सा ब्लिस र २९ मे २०१४ एनएक्सटी टेक अ‍ोभरमा आयोजित फाइनल खेलमा नेटालियालाई हराउँदै डब्ल्युडब्ल्युईको कार्यकालमा पहिलो च्याम्पियनसिप जित्न सफल भएकी थिइन्। एनएक्सटीबाट चार महिनाको अवकाश पछि जुन ६ एनएक्सटीको एक श्रृङ्खलामा समर रे फर्किएकी थिइन् र उनी आउने बित्तिकै सार्लेट र बेइली बीच चलिरहेको खेलमा अवरोध पुर्‍याउँदै सार्लेट द्वारा बेइलीलाई हराउन मद्दत गरेकी थिइन् र त्यसपछि द बिएफएफ पुन गठन भएका थिए। १२ जुन एनएक्सटीक‍ एक श्रृङ्खलामा बिएफएफले हार बेहोरेकी थियो जब बेइलीले सार्लेटलाई हराइन्। जुन ३ एनएक्सटीको एक श्रृङ्खलामा सार्लेट र सासा बेङ्क्सले बेइली र बिकी लिञ्चको जोडीलाई हराएका थिए। उक्त खेल पश्चात् सार्लेटले बेङ्क्सलाई रिङमा एक्लै छाडेकी थिइन् भने सोही दिन बेङ्क्सले द बिएफएफ पुर्णतया विघटन भएको घोषणा गरेकी थिइन्।
२४ जुलाई २०१४ एनएक्सटीको एक श्रृङ्खलामा सार्लेटले उनको एनएक्सटी महिला च्याम्पियनसिप सफलतापूर्वक समर रेलाई हराउँदै उपाधि जोगाएकी थिइन्। एनएक्सटी टेक अ‍ोभरमा आयोजित फेटल फोर वे खेलमा पनि सार्लेट विजेता बन्दै च्याम्पियनसिप जोगाएकी थिइन्। अक्टोबर २ एनएक्सटीक‍ एक श्रृङ्खलामा सार्लेट र बेइलीको खेल महिला च्याम्पियनसिपका लागि जारी गरिएको थियो जहाँ सार्लेटले बेइलीलाई हराएकी थिइन्। खेलको समाप्ति पछि सार्लेटले बेइलीसँग अङ्कमाल र हात मिलाइन् जसले गर्दा उनी खेल प्रेमी बीच प्रख्यात बनेकी थिइन्। उक्त खेलको केही हप्ता पछि सार्लेट र बेइलीले सासा बेङ्क्स र उनको साथी बेकी लिञ्चसँग द्वन्द्वको सुरुवात गरेका थिए। ८ डिसेम्बर सार्लेटले स्लामे अवार्ड कार्यक्रममा डब्ल्युडब्ल्युईको मुख्य पर्दामा देखा परेकी थिइन् जहाँ उनले एक उपाधि रहित खेलमा नेटालियासँग हार बेहोरेकी थिइन्। त्यसपछि एनएक्सटीमा सार्लेटको सासा बेङ्क्ससँग द्वन्द्वको सुरुवात गरेकी थिइन् जसका कारण ११ डिसेम्बरमा उनीहरूको खेल एनएक्सटी टेक ओभर: आर इभोलुसनमा जारी गरिएको थियो र उक्त खेलमा सार्लेटले बेङ्क्सलाई हराएकी थिइन्। बेङ्क्सले सार्लेटको उपाधिका लागि २५ डिसेम्बरमा पुन खेल खेलेकी थिइन् तर उक्त खेलमा पनि सार्लेटको जित भएको थियो। ११ फेब्रुअरी एनएक्सटी टिक ओभर: राइभलमा सार्लेटको सामना बेङ्क्स, लिञ्च र बेइलीको विरुद्धमा भएको थियो जहाँ बेङ्क्सले सार्लेटलाई हराउँदै पहिलोपटक एनएक्सटी महिला विजेता बन्न सफल भएकी थिइन्। बेङ्क्सले ४ मार्च एनएक्सटीको एक श्रृङ्खलामा सार्लेटको विरुद्धमा दाउमा लगाएकी थिइन् तर उक्त खेलमा सार्लेटले उपाधि जित्न असमर्थ बनिन्।
मे २० मा आयोजना गरिएको एनएक्सटी टेक अ‍ोभर: अनस्टपएबलमा सार्लेट र बेइलीले एमा र डेना ब्रुकको टोलीलाई हराएका थिए। ८ जुलाई एनएक्सटीको एक श्रृङ्खलामा एमा र डेना ब्रुकलाई पुन एकपटक हराएपछि सार्लेटले एनएक्सटी महिला च्याम्पियनसिपका लागि तात्कालिक महिला विजेता सासा बेङ्क्ससँग खेलको प्रस्ताव राखेकी थिइन् जुन बेङ्क्सले स्वीकार गरेकी थिइन्। उनीहरू बीच उपाधिका लागि खेल १५ जुलाई एनएक्सटीको एक श्रृङ्खलामा आयोजना गरिएको थियो जहाँ बेङ्क्सले सार्लेटलाई हराएकी थिइन्। खेल सकिएपछि सार्लेटले बेङ्क्सलाई सम्पन्न र आदर गर्दै बेङ्क्सको हात उठाइदिएकी थिइन्।
महिला कुस्तीमा क्रान्ति (सन् २०१५–२०१६)
सार्लेटले आधिकारिक रूपमा १३ जुलाई २०१५ डब्ल्युडब्ल्युईको मुख्य कार्यसूची र मा बेकी लिञ्च र सासा बेङ्क्सको साथमा पर्दापर्ण गरेकी थिइन्। लिञ्च र सार्लेटले पेजसँग साझेदारी गर्दै एक टोली गठन गर्दै टिम बेला (निकी बेला, ब्रि बेला र अलिसा फक्स)सँग द्वन्द्वको सुरुवात गरेका थिए भने सासा बेङ्क्सले नेयोमी र टमिनासँग साझेदारी गर्दै अर्को टोली गठन गरेका थिए जसलाई उनहरूले टिम ब्याड नाम राखेका थिए। उक्त तीन टोलीको द्वन्द्व त्यहीँबाट सुरुवात भएको थियो। पेज, लिञ्च र सार्लेटको जेडीले अन्ततः उनीहरूको टोलीको नाम पिसिबी राख्दै नयाँ रूपमा देखा पर्न सुरु गरेका थिए। सार्लेटले १९ जुलाई २०१५ मा आयोजित ब्याटलग्राउण्ड पे-पर-भ्युमा उनको पहिलो खेल खेलेकी थिइन् जहाँ उनले ट्रिपल थ्रेट खेलमा ब्रि बेला र सासा बेङ्क्सलाई हराउन सफल भएकी थिइन्। उक्त तीन टोलीको सामना अन्ततः समरस्ल्याममा आयोजना गरिएको थियो र उक्त खेलमा पिसिबीले दुई टोलीलाई हराउँन सफल भएका थिए। ३१ अगस्ट २०१५ रको एक श्रृङ्खलामा पिसिबी टोलीको तीनै सदस्यले डिभास च्याम्पियनसिपका लागि पहिलो दावेदार बन्नका निमित्त पहिलो "डिभास बिट द क्लक च्यालेञ्ज" नामक एक प्रतिस्पर्धामा भाग लिएका थिए। उक्त खेलमा सार्लेट विजेता बन्दै डिभास विजेता निकी बेलासँग नाइट अफ च्याम्पियन्स पे-पर-भ्युमा उपाधिका लागि खेल खेल्न पाएकी थिइन्।  नाइट अफ च्याम्पियन्स पनि पुन एकपटक सार्लेट र निकी बेलाको खेल डिभास च्याम्पियनसिपका लागि जारी गरिएको थियो भने उक्त खेलमा सार्लेटले निकीलाई हराउँदै पहिलोपटक डिभास विजेता बन्न सफल भएकी थिइन्। सार्लेट डिभास विजेता बनेको अर्को दिन पेजले उनका साथी सार्लेट र बेकीलाई आक्रमण गर्दै गरेकी थिइन् र उनले भनिन् कि सार्लेटले उनको बुवा नभएको भए उनी त्यहाँ हुने थिइनन्। पेजले सार्लेट र बेकीलाई आक्रमण गरेपछि उनीहरूको टोली छुट्टिएका थिए। अक्टोबर महिनामा पेजले पुन सार्लेट र बेकीसँग टोली गठन गर्ने झुटो जालसाजी गरिन् पेज उनीहरूसँग मिलेको जस्तै गर्दै उनीहरूलाई पछाडिबाट आक्रमण गरेपछि उनहरूको टोली पूर्णतया विघटन भएको थियो। २ नोभेम्बर रको एक श्रृङ्खलामा पेजले बेकीलाई र अन्य दुई प्रतिद्वन्द्वीलाई हराउँदै सार्लेटको डिभास च्याम्पियनसिपका लागि पहिलो दावेदार बनेकी थिइन्।    त्यस खेलको अर्को आयोजना गरिएको लिञ्च र पेजको खेलमा लिञ्चले पेजलाई हराउन सफल भएकी थिइन्।
३० नोभेम्बर डब्ल्युडब्ल्युई रको एक श्रृङ्खलामा सार्लेटको सामना बेकी लिञ्चसँग भएको थियो र उक्त खेलमा सार्लेटको बुवा रिक फ्लेयरले बेकीलाई झुक्काएका कारण सार्लेटले उनलाई पछाडिबाट आक्रमण गर्दै लिञ्चलाई हराएकी थिइन्। डिसेम्बर महिना भरि सार्लेट र बेकीको तनाव झनझन उच्च हुँदै गएको थियो र ४ जनवरी २०१६ मा आयोजना गरिएको एक खेलमा लिञ्चले सार्लेटलाई हराएपछि सार्लेटले लिञ्चलाई पछाडिबाट आक्रमण गरेकी थिइन्।   उक्त खेलको तीन दिन पछि बेकीले सार्लेटको डिभास च्याम्पियनसिपका लागि खेल रोयल रम्बल पे-पर-भ्युमा खेल्न पाएकी थिइन् तर उक्त खेलमा पनि सार्लेटको बुवा रिक फ्लेयरले बेकीलाई झुक्याका कारण सार्लेटले उनलाई पछाडिबाट आक्रमण गर्दै लिञ्चलाई पुन हराएकी थिइन्। फेब्रुअरी २०१६ मा आयोजित एक उपाधि रहित खेलमा ब्रि बेलाले सार्लेटलाई हराएकी थिइन् जसका कारण बेलाले फाष्टलेन पे-पर-भ्युमा डिभास च्याम्पियनसिपका लागि एक खेल प्राप्त गरेकी थिइन्।  फाष्टलेनमा सार्लेटले ब्रि बेलालाई हराउँदै डिभास च्याम्पियनसिप आफुसँगै कायम गरेकी थिइन्। उक्त खेलको केही हप्ता पछि रोडब्लकमा सार्लेटको सामना नेटालियासँग भएको थियो भने उक्त खेलमा पनि सार्लेटले जित हासिल गरेकी थिइन्। मार्च महिनामा आयोजित डिभास च्याम्पियनसिपका लागि पहिलो दावेदार बन्नका लागि रको एक श्रृङ्खलामा लिञ्च र बेङ्क्सको खेल निर्धारित गरिएको थियो तर उक्त खेलमा कोहीपछि विजेता बन्न असमर्थ बने।  त्यस र पछि आउने स्म्याकडाउनमा उनीहरूको पुन खेल जारी गरिएको थियो तर तात्कालिक डिभास विजेता सार्लेटले दुवैको जनालाई आक्रमण गरेपछि खेलमा कोहीपछि विजेता बन्न सकेनन्। खेलमा कोहीपनि विजेता नबने पछि आउँदै रेसलमेनिया डिभास विजेता सार्लेटले उनको च्याम्पियनसिप दुवै लिञ्च र बेङ्क्ससँग दाउमा लगाउन पर्ने भएको थियो।   रेसलमेनिया ३२ मा पनि सार्लेटले दुवै बेङ्क्स र लिञ्चलाई हराउँदै नयाँ डब्ल्युडब्ल्युई महिला (डिभास च्याम्पियनसिपलाई महिला च्याम्पियनसिपमा परिणत गरिएको थियो) विजेता बन्न सफल बनेकी थिइन्।
र महिला विजेता (सन् २०१६–२०१७)
रेसरमेनिया ३२ पछि सार्लेटको नेटालियासँग द्वन्द्व भएको थियो भने ११ अप्रिल २०१६ रको एक श्रृङ्खलामा सार्लेटको सामना नेटालियाको विरुद्धमा महिला च्याम्पियनसिपका लागि जारी गरिएको थियो। उक्त खेलमा सार्लेटले नेटालियालाई सफलतापूर्वक हराउँदै महिला उपाधि आफुसँगै कायम राखेकी थिइन्। २ मे २०१६ मा उनीहरूको पुन महिला च्याम्पियनसिपका लागि जारी गरिएको थियो तर उक्त खेलमा खेलमा निर्णय चार्लस रोबिनसनले खेल नसकिदै सार्लेटलाई विजेता बनाएका थिए। खेलको समाप्ति पछि नेटालिया र उनका काकाले सार्लेट र उनको बुबा रिक फ्लेयरलाई आक्रमण गरेका थिए। २२ मे २०१६ मा आयोजित एक्सट्रिम रुल पे-पर-भ्युमा रिक फ्लेयरलाई रिङको छेउमा आउन प्रतिबन्ध लगाइएको थियो तर उक्त खेलमा डेना ब्रुकले फ्लेयरको पोशाक लगाउँदै पर्दामा देखिएपछि उक्त मौकाको फाइदा उठाउँदै सार्लेटले निटालियालाई हराउन सफल भएकी थिइन्। उक्त खेलको अर्को दिन आयोजित रको एक श्रृङ्खलामा सार्लेटले उनको बुबालाई आफ्नो पक्ष नलिन आग्रह गर्दै उनलाई सारा खेल दर्शकको सामु लज्जित पारेकी जसका कारण रिक फ्लेयर रिङबाट रुँदै गएका थिए र त्यसपछि सार्लेट र ब्रुकले एक टोलीको रूपमा काम गर्न सुरु गरेका थिए। जुन १९ मा आयोजित मनि इन द बेङ्क पे-पर-भ्युमा सार्लेट र ब्रुकको सामना नेटालिया र बिकी लिञ्चसँग भएको थियो भने उक्त खेलमा ब्रुक र सार्लेटले जित हासिल गरेका थिए। जुन २० रको एक श्रृङ्खलामा सार्लेटले उनको महिला च्याम्पियनसिपका लागि पेज मैदान उत्रिएकी थिइन् तर उक्त खेलमा ब्रुकले अवरोध पुर्‍याएका कारण सार्लेटले पेजलाई हराएकी थिइन् र खेलको समाप्ति पछि दुवै सार्लेट र ब्रुकले पेजलाई आक्रमण गरका थिए भने पेजलाई आक्रमणबाट बचाउन सासा बेङ्क्स आएकी थिइन्। त्यसपछिको हप्ता बेङ्क्स र पेजको सामना ब्रुक र सार्लेटको विरुद्धमा भएको थियो जहाँ पेज र बेङ्क्सले जित हासिल गरेका थिए। जुलाई २४ मा आयोजित ब्याटलग्राउण्ड पे-पर-भ्युमा बेङ्क्स र एनएक्सटीबाट मुख्य कार्यसूचीमा पर्दापण गरेकी बेइलीले सार्लेट र ब्रुकलाई एक ट्याग टिम खेलमा हराएका थिए।
सन् २०२६ जुलाई १९ मा आयोजना गरिएको डब्ल्युडब्ल्युई ड्राफ्टमा सार्लेट रसँग आवद्ध भएकी थिइन्। सार्लेट रसँग आवद्ध भएपछि उनले २५ जुलाई २०१६ रको एक श्रृङ्खलामा उनको उक्त ब्रान्डमा पहिलो खेल खेलेकी थिइन् जहाँ उनले आफ्नो महिला उपाधि सासा बेङ्क्ससँग हार्न पुगेकी थिइन्। अगस्ट २१ मा आयोजित समरस्ल्याम पे-पर-भ्युमा सार्लेट र बेङ्क्सको पुन उपाधिका लागि खेल जारी गरिएको थियो जहाँ सार्लेटले बेङ्क्सलाई हराउँदै दोस्रोपटक महिला विजेता बन्न सफल भएकी थिइन् र त्यसपछि उक्त उपाधिको नाम डब्ल्युडब्ल्युई र महिला च्याम्पियनसिप राखिएको थियो जसका कारण स्म्याकडाउनमा पनि स्म्याकडाउन महिला च्याम्पियनसिप उपाधि भित्र्याइएको थियो।  क्लास अफ च्याम्पियन्स पे-पर-भ्युमा बेइली, बेङ्क्स र सार्लेटको खेल महिला च्याम्पियनसिपका लागि जारी गरिएको थियो तर उक्त खेलमा सार्लेटले दुवै बेङ्क्स र बेइलीलाई हराउन सफल भएकी थिइन्। त्यसपछि बेङ्क्सलाई तात्कालिक सामान्य प्रबन्धक मिक फोलिले उनलाई उपाधिका लागि एक खेल खेल्न पाउने मौका दिएपछि ३ अक्टोबर २०१६ मा आयोजित रको एक श्रृङ्खलामा बेङ्क्सले सार्लेटलाई हराउँदै दोस्रोपटक उपाधि हात पार्न सफल भएकी थिइन्। त्यसपछि सार्लेटले कुस्तीमा रिङ नाम सार्लेटबाट सार्लेट फ्लेयर राखेकी थिइन्।
बेङ्क्स महिला विजेता बनेपछि उनले पुन सार्लेटलाई हेल इन अ सेल खेलका लागि खेल्न चुनौती दिएकी थिइन् भने उक्त चुनौती सार्लेटले स्वीकार गरेपछि अन्ततः उनीहरूको खेल हेल इन अ सेल भित्र जारी गरिएको थियो। ३० अक्टोबर २०१६ मा आयोजित उक्त कार्यक्रममा सार्लेटले बेङ्क्सलाई हराउँदै तेस्रोपटक महिला विजेता बन्न सफल भएकी थिइन्। २० नोभेम्बर २०१६ मा आयोजना गरिएको परम्परागत सरभाइभर सिरिजमा सार्लेट फ्लेयर रको प्रतिनिधित्व गर्दै टोलीको कप्तानको रूपमा घोषित भएकी थिइन्। उक्त कार्यक्रममा अन्तिममा रले खेल जितेको थियो भने अन्तिम फ्लेयर बेइली बाँकी रहन सफल भएका थिए। २८ नोभेम्बर रको एक श्रृङ्खलामा बेङ्क्सले उनले गुमाएको महिला उपाधिका लागि सार्लेटको विरुद्धमा पुन खेल माग गरेकी थिइन् भने अर्को हप्ता रको एक श्रृङ्खलामा आयोजना गरिएको फल्स काउन्ट एनिवेर खेलमा बेङ्क्सले सार्लेटलाई हराउँदै उनको व्यक्तिगत तेस्रो उपाधि हात पारेकी थिइन्। उनी महिला विजेता बनेपछि आउँदै रोडब्लक पे-पर-भ्युमा उनको खेल सार्लेटको विरुद्धमा हुने निर्णय भएको थियो। रोडब्लकमा सार्लेट र बेङ्क्सको ३० मिनेट आइरन म्यान खेलमा २ को विरुद्ध २ भएपछि थप समयमा सार्लेटले बेङ्क्सलाई हराउँदै चौँथोपटक महिला विजेता बन्न सफल भएकी थिइन्।  उनी महिला विजेता बनेपछि सार्लेटको बेइलीसँग द्वन्द्व चर्किएको थियो भने बेइलीलाई दुई फरकफरक खेलहरूमा सार्लेटलाई हराएकी थिइन्। उनीहरू बीच तनाव उच्च भएका कारण २९ जनवरी २०१७ का दिन आयोजित रोयल रम्बल पे-पर-भ्युमा सार्लेट र बेइलीको खेल महिला उपाधिका लागि जारी गरिएको थियो भने उक्त खेलमा सार्लेटले सफलतापूर्वक बेइलीलाई हराएकी थिइन्।
१३ फेब्रुअरीका रको एक श्रृङ्खलामा बेइलीले फ्लेयरलाई हराउँदै पहिलोपटक महिला च्याम्पियनसिप जितेकी थिइन्। फाष्टलेन पे-पर-भ्युमा बेइली र फ्लेयरको बीच खेल भएको थियो तर उक्त खेलमा बेङ्क्सको हस्तक्षेपका कारण बेइलीले फ्लेयरलाई हराउँदै फ्लेयरको पे-पर-भ्युमा अपराजित कीर्तिमान तोडिएको थियो। त्यसपछि फ्लेयरले उनी र डेना ब्रुकको सम्बन्ध पनि तेडेकी थिइन् र फ्लेयरले ब्रुकलाई एकल खेलमा हराएकी थिइन्।   रेसलमेनिया ३३ मा बेइलीले उनको पहिलो रेसलमेनिया खेल खेलेकी थिइन् जहाँ उनले फ्लेयर, बेङ्क्स र ज्याक्सलाई फेटल फोर-वे इलिमिनेसन खेलमा हराएकी थिइन्। १० अप्रिल २०१७ रको एक श्रृङ्खलामा फ्लेयरले रका लागि अन्तिम खेल खेलेकी थिइन् जहाँ उनी नाया ज्याक्ससँग पराजित भएकी थिइन्।
स्म्याकडाउन महिला विजेता (सन् २०१७–२०१८)
११ अप्रिल २०१७ मा फ्लेयर सुपरस्टार सेक अप अन्तर्गत रबाट स्म्याकडाउनमा सरुवा भएकी थिइन्। उनी स्म्याकडाउनमा सरुवा भएको अर्को हप्ता उनले तात्कालिक स्म्याकडाउन महिला विजेता नेयोमीलाई एक उपाधि रहित खेलमा पराजित गरेकी थिइन्। फ्लेयरले महिला विजेतालाई हराएपछि उनले उपाधिका लागि खेल प्राप्त गरेकी थिइन् तर उक्त खेलको बीचमा द वेलकमिङ कमिटी (नेटालिया, कार्मेला र टमिना)ले अवरोध पुर्‍याएका कारण खेल स्थगित गरिएको थियो। त्यसपछि दुवै र र स्म्याकडाउनका पे-पर-भ्युहरूमा खेल खेल्ने डब्ल्युडब्ल्युईको इतिहासमै उनी पहिलो महिला खेलाडी बनिन्। सन् २०१७ मेमा फ्लेयरले नेयोमी र लिञ्चसँग साझेदारी गर्दै द वेलकमीङ कमिटी (नेटालिया, कारमेला र टमिना) विरुद्धमा उत्रिए। उक्त दुई टोलीको खेल ब्याकलास पे-पर-भ्युमा आयोजित गरिएको थियो भने उक्त खेलमा द वेलकमीङ कमिटीले लिञ्च, नेयोमी र सर्लेटलाई हराएका थिए जब लिञ्चले निटालियाको सार्पसुटरमा आत्मसमर्पण गरिन्।    त्यस खेलपछि केही महिना पछि आयोजना गरिएको पहिलो महिला मनि इन द बेङ्कमा फ्लेयरले भाग लिएकी थिइन् तर उक्त खेलमा कारमेलाको जित भएसँगै उनी पहिलो महिला मनि इन द बेङ्क विजेता बनेकी थिइन्।  जुलाई २३ मा आयोजित ब्याटलग्रउण्ड पे-पर-भ्युमा फ्लेयरले पाँच महिला इलिमिनेसन खेलमा सहभागी भएकी थिइन् भने उक्त खेलको विजेताले महिला उपाधिका लागि खेल खेल्न पाउने प्राबधान रहेको थियो। उक्त खेलको अन्तिममा उनलाई नेटालियाले खेलबाट निस्कासन गराएकी थिइन्।
सार्लेटको बुबाको स्वास्थ्य अवस्था गम्भीर भएका कारण सार्लेटले दुई महिनाको अवकाश लिएकी थिइन् र उनी १९ सेप्टेम्बर २०१७ स्म्याकडाउनको एक श्रृङ्खलामा फर्किएकी थिइन्। उनी रिङमा फर्किएपछि उनले समस्त डब्ल्युडब्ल्युईका समर्थक र दर्शकहरूलाई उनको बुबाको स्वास्थ्य प्रति गम्भीर भएका कारण उनीहरूलाई धन्यवाद दिएकी थिइन्। सोही रात फ्लेयरले महिला च्याम्पियनसिपका लागि पहिलो दावेदार बन्नका लागि फेटल फोर वे खेल खेलेकी थिइन् जहाँ उनले जित हासिल गर्दै दावेदार बनेकी थिइन्। ८ अक्टोबर २०१७ मा आयोजित हेल इन अ सेलमा सार्लेटको सामना तात्कालिक स्म्याकडाउन महिला विजेता नेटालियासँग भएको थियो तर उक्त खेलमा नेटालियाले फ्लेयरलाई स्टिलको कुर्सीले आक्रमण गरेपछि खेल स्थगित गरिएको थियो। उक्त खेलमा सार्लेटको जित भएको थियो उपाधि भने जित्न असमर्थ बनिन्। त्यसपछि फ्लेयरले पुन खेल माग गरेकी थिइन् र १४ नोभेम्बर २०१७ मा फ्लेयरको गृह सहरमा खेल आयोजना गरिएको थियो जहाँ सार्लेटले नेटालियालाई हराउँदै पहिलोपटक स्म्याकडाउन महिला विजेता बन्न सफल भएकी थिइन्। उनले स्म्याकडाउन महिला उपाधि जितेपछि उनी डिभास च्याम्पियनसिप, एनएक्सटी महिला च्याम्पियनसिप, र महिला च्याम्पियनसिप र स्म्याकडाउन महिला च्याम्पियनसिप जित्ने डब्ल्युडब्ल्युईको इतिहासमै पहिलो महिला खेलाडी बन्न सफल भएकी थिइन्। नेटालियालाई हराउँदै महिला विजेता बनेपछि परम्परागत सरभाइभर सिरिजमा फ्लेयरले निटालियाको साट्टामा अलेक्सा ब्लिससँग १९ नोभेम्बर सरभाइभर सिरिज पे-पर-भ्युमा समना गरेकी थिइन् जहाँ फ्लेयरले ब्लिसलाई हराएकी थिइन्। उक्त खेलको एक महिना पछि १७ डिसेम्बर २०१७ मा आयोजित क्लास अफ च्याम्पिय्स पे-पर-भ्युमा फ्लेयरको सामना उनको उपाधिका लागि नेटालियासँग एक लम्बरज्याक खेलमा आयोजना गरिएको थियो जहाँ फ्लेयरले नेटालियालाई पराजित गरिन्।
सन् २०१७ को समाप्तिमा फ्लेयरले एकपटक पुन बेकी लिञ्च र नेयोमीसँग साझेदारी गर्दै एनएक्सटीबाट मुख्य कार्यसूचीमा पर्दापण गरेका द राएट स्क्वाड (रुबी राएट, साराह लोगन र लिभ मोर्गेन) विरुद्धमा उत्रिएका थिए।       ११ मार्च २०१८ मा आयोजित फास्टलेनमा, राएटले सार्लेट फ्लेयरको स्म्याकडाउन महिला उपाधिको लागि खेल्न पाउने अवसर प्राप्त गरेकी थिइन् भने उक्त खेलमा सार्लेटले राएटलाई सफलतापूर्वक हराएकी थिइन्। उक्त खेलको समाप्ति पछि पहिलो महिला रोयल रम्बलकी विजेता अस्काले फ्लेयरलाई रेसलमेनियाका लागि चुनौती दिएकी थिइन् भने रेसलमेनियामा ३४ मा आयोजित अस्का र फ्लेयरको महिला उपाधिका लागि खेलमा सार्लेटले अस्कालाई हराउँदै उनको ९१४ दिन सम्मको अपराजित यात्रा टोड्न सफल भएकी थिइन्। १० अप्रिल २०१८ स्म्याकडाउनको एक श्रृङ्खलामा पिटन रोइस र बिली केले पहिलोपटक डब्ल्युडब्ल्युईको मुख्य कार्यसूचीमा पर्दापण गरेका थिए। उनीहरूले स्म्याकडाउनमा पर्दापण गर्ने बित्तिकै उनीहरूले  सार्लेट फ्लेयरलाई रिङमा आक्रमण गरेका थिए जसको फाइदा उठाउँदै कारमेलाले मनि इन द बेङ्क क्यास इन गर्दै स्म्याकडाउन महिला विजेता बनेकी थिइन्।  फ्लेयरले ६ मे २०१८ का दिन कार्मेलाको विरुद्धमा उपाधिका लागि खेल प्राप्त गरेकी थिइन् तर उक्त खेलमा उनले उपाधि जित्न असमर्थ बनिन्। जुन २०१८ मा आयोजित महिला मनि इन द बेङ्कमा फ्लेयरले भाग जनाएकी थिइन् तर उक्त खेल अलेक्सा ब्लिसले जितेकी थिइन्।
बेकी लिञ्चसँग दुश्मनी (सन् २०१८–हाल)
केही क्षणको अवकाश पछि फ्लेयर ३१ जुलाई २०१८ स्म्याकडाउन लाइभको एक श्रृङ्खलामा फर्किएकी थिइन् र उनले आफ्नो साथी बेकी लिञ्चलाई कार्मेलाले आक्रमण गर्न लाग्दा बचाएकी थिइन् र सोही दिन सार्लेटले कार्मेलालाई हराउँदै आउँदै समरस्ल्याममा हुने लागेको महिला उपाधिको खेलमा भाग लिने मौका पाएकी थिइन्। समरस्ल्याममा आयोजित महिला च्याम्पियनसिपका लागि लिञ्च, फ्लेयर र कार्मेलाको बीच खेल भएको थियो भने उक्त खेलमा सार्लेटले स्म्याकडाउन महिला च्याम्पियनसिप जित्दै डब्ल्युडब्ल्युईको इतिहासमै सातवटा उपाधि जित्नै दोस्रो महिला खेलाडी बनेकी थिइन्। खेल सकिएको‍ केही छिन् पछि लिञ्चले नयाँ स्म्याकडाउन महिला विजेता सार्लेटलाई आक्रमण गरेकी थिइन् जुन उनको पहिलोपटक थियो।     त्यस पछिका श्रृङ्खलाका लिञ्च र तात्कालिक महिला विजेता सार्लेट बीच तनाव उच्च बड्दै गएको थियो भने उनीहरूको एक अर्काको खेलमा आई खेलमा बाधा पुर्‍याउँदै एक आर्कालाई आक्रमण गर्न थालेका थिए।   तनाव उच्च भएका कारण फ्लेयर र लिञ्चको खेल हेल इन अ सेल पे-पर-भ्युमा आयोजन गरिएको थियो जहाँ लिञ्चले फ्लेयरलाई हराएसँगै सार्लेटले उपाधि गुमाउनु परेको थियो।  लिञ्च स्म्याकडाउन महिला विजेता बनेपछि अक्टोबर महिनामा लिञ्चले अष्ट्रेलियामा आयोजना गरिएको सुपर सो डाउन कार्यक्रममा उक्त च्याम्पियनसिप फ्लेयरको विरुद्धमा राखेकी थिइन् तर उक्त खेल विवादास्पद रूपमा समाप्ति भएको थियो।उक्त खेलमा कोहीपनि विजेता नबनेपछि इभोलुसन पे-पर-भ्युमा दुई महिला बीच लाष्ट विमेन स्ट्याण्डिङ म्याच भएको थियो जहाँ लिञ्चले फ्लेयरलाई माथिल्लो डोरीबाट तल रहेको एक टेबुलमा पावरबम हानेपछि लिञ्चले खेल जितेकी थिइन्।
सन् २०१८ नोभेम्बरमा आयोजना गर्न लागिएको परम्परागत सरभाइभर सिरिजमा तात्कालिक स्म्याकडाउन महिला विजेता बेकी लिञ्चले सार्लेट फ्लेयरलाई आफ्नो सट्टामा रोण्डा राउजीको विरुद्धमा खेल खेल्ने मौका पाएकी थिइन् भने उक्त खेलमा सार्लेटले राउजीलाई स्टिलको कुर्सी र केण्डो लौरोले प्रहार गरेका कारण खेलको विजेता ,राउजी बनेकी थिइन्। त्यसपछिको अर्को महिना आयोजित टिएलसीमा बिकी लिञ्चको सामना सार्लेट फ्लेयर र अस्काको विरुद्धमा भएको थियो भने उक्त खेलमा राउजीले फ्लेयर र लिञ्च चढेको सिढीलाई धकालिदिएकी थिइन् जसको फाइदा उठाउँदै अस्काले स्म्याकडाउन महिला च्याम्पियनसिप पहिलोपटक हात पार्न सफल भएकी थिइन्। २७ जनवरी २०१९ का दिन आयोजित रोयल रम्बलमा सार्लेटले भाग लिएकी थिइन् जहाँ उनी ५० मिनेट १ सेकेण्ड सम्म रहेकी थिइन् भने उनलाई अन्तिममा बेकी लिञ्चले निस्कासन गराएकी थिइन्।  रोण्डा राउजीसँग द्वन्द्व चलेपछि रको एक श्रृङ्खलामा लिञ्चलाई डब्ल्युडब्ल्युईकी कार्यकारी स्टेफिनी म्याकमेनले चिकित्सकलाई खुट्टा जाँच गर्न लगाउ भन्ने कुरा लिञ्चले अस्वीकार गरेपछि लिञ्चलाई ६० दिनका लागि डब्ल्युडब्ल्युईबाट निलम्बन गरिएको थियो  र उनको सट्टामा सार्लेट फ्लेयरलाई राउजीसँग रेसलमेनियामा खेल खेल्न दिइने घोषण डब्ल्युडब्ल्युईका संस्थापक भिन्स म्याकमेनले गरेका थिए।